Publication: Magyar Közlöny
Issue: MK-2003-84 (Year: 2003, Number: 84)
Era: 1990-2004
Section: nyilvánosságáról szóló 1992. évi LXIII. törvény 19. §-ának
Paragraph Index: 2212

3. § Az Ámr. a következõ XVI/A. fejezettel (157/A— 157/D. §-sal) egészül ki: „XVI/A. Fejezet AZ ÁLLAMHÁZTARTÁSSAL ÖSSZEFÜGGÕ KÖZÉRDEKÛ ADATOK KÖZZÉ-, ILLETVE HOZZÁFÉRHETÕVÉ TÉTELE Az államháztartással összefüggõ közérdekû adatok kérelemre történõ szolgáltatása 157/A. § A közérdekû adatok megismerését valamennyi, államháztartási körbe tartozó szervnek kötelessége elõsegíteni. E feladattal megfelelõ (információs jogokra is kiterjedõ) szakértelemmel, illetve végzettséggel rendelkezõ személyeket bíz meg, vagy szükség szerint ilyen személyekbõl álló szervezeti egységet hoz létre. A tájékoztatás során mindvégig biztosítani kell a szervnek az adatok biztonságát, változatlanságát. 157/B. § (1) A közérdekû adat megismerésére irányuló kérelem alapján az államháztartási körbe tartozó szerv saját honlapján keresztül történõ közzétételre, illetve elektronikus úton történõ adatszolgáltatására is e rendelet szabályai megfelelõen alkalmazandók.

Source: https://magyarkozlony.hu/hivatalos-lapok/450ef434ed2b7bf5594fea0c1d0c1717b1001b19/dokumentumok/dfed65690d5a6f764105c959d9507eaa40a77e79/letoltes